
MELLÉKLET AZ 53/2026. SZÁMÚ KÉPVISELŐ-TESTÜLETI HATÁROZATHOZ
TELEKALAKÍTÁSSAL VEGYES ADÁSVÉTELI SZERZŐDÉS

Amely létrejött egyrészről

Kiss Jánosné
születési név: 
szül. hely, idő: 
anyja neve: 
lakóhely: 
értesítési cím:.
adóazonosító jel: 
szem.szám: 
állampolgárság: 
mint tulajdonos – a továbbiakban: Tulajdonos I. –, valamint

Kiss János
születési név: 
szül. hely, idő:.
anyja neve: 
lakóhely:.
értesítési cím: 
adóazonosító jel: 
szem.szám: 
állampolgárság: 
mint tulajdonos – a továbbiakban: Tulajdonos II. –, másrészről

Architect Line Studio Korlátolt Felelősségű Társaság (székhelye: 6200 Kiskőrös, Liget utca 16/1., Nyilvántartó hatóság: Kecskeméti Törvényszék Cégbírósága, Cg.: 03-09-121591, adószáma: 23112463-2-03, KSH-száma: 23112463-7111-113-03, képviseli: Aczél István ügyvezető, lakik: 6200 Kiskőrös, Liget utca 16. 1. ajtó) mint tulajdonos – a továbbiakban: Tulajdonos III. –, másrészről

Kiskőrös Város Önkormányzata (székhelye: 6200 Kiskőrös, Petőfi S. tér 1., Nyilvántartó hatóság: Magyar Államkincstár, Törzskönyvi azonosító szám (PIR): 724782, adószáma: 15724784-2-03, KSH-száma: 15724784-8411-321-03, képviseli: Domonyi László Mihály polgármester, lakik: 6200 Kiskőrös, Toldi Miklós u. 6.) mint tulajdonos – a továbbiakban: Tulajdonos IV. –

Tulajdonos I., Tulajdonos II., Tulajdonos III. és Tulajdonos IV. a továbbiakban együtt: Felek ill. Szerződő felek – között a mai napon az alábbi feltételek szerint:

I. A SZERZŐDÉS TÁRGYA

1. Szerződő Felek rögzítik, hogy Tulajdonos I. és Tulajdonos II. ½ - ½ arányú közös tulajdonában áll a Kiskőrös, belterület 2996 hrsz. alatt nyilvántartott, természetben a 6200 Kiskőrös, Batthyány Lajos utca 11. sz. alatt található, kivett / lakóház, udvar megjelölésű, 1057 m2 területű ingatlan (a továbbiakban Ingatlan I.).

2. Szerződő Felek rögzítik, hogy Tulajdonos III. kizárólagos tulajdonában áll a Kiskőrös, belterület 3006 hrsz. alatt nyilvántartott, természetben a 6200 Kiskőrös, Batthyány Lajos utca 7. sz. alatt található, kivett / beépítetlen terület megjelölésű, 1064 m2 területű ingatlan 1/1 tulajdoni hányada (a továbbiakban Ingatlan II.).

3. Szerződő Felek rögzítik, hogy Tulajdonos IV. kizárólagos tulajdonában áll a Kiskőrös, belterület 3010 hrsz. alatt nyilvántartott, természetben a 6200 Kiskőrös, Batthyány Lajos utca „felülvizsgálat alatt” található, kivett / közterület megjelölésű, 2604 m2 területű ingatlan 1/1 tulajdoni hányada (a továbbiakban Ingatlan III.).

Ingatlan I., Ingatlan II. és Ingatlan III. a továbbiakban együtt: Ingatlanok. 

4. Felek tulajdonjogukat az E-ING rendszerből lehívott e-hiteles tulajdoni lappokkal igazolták.

Felek rögzítik, hogy az ingatlanok hatályos tulajdoni lapjain az alábbi bejegyzések szerepelnek:

4.1. Kiskőrös, belterület 2996 hrsz.
· III/1. alatt a 30695/2002.01.22. sz. bejegyző határozat alapján vétel jogcímén 54 m2 beolvasztva a 3010 hrsz. területéből, ide beolvasztva a 2997 hrsz. ingatlan területe,
· III/2. alatt a 30214/2007/2006.12.05. sz. bejegyző határozat alapján 112 m2 nagyságú terület vétel jogcímén beolvasztva a 3003 hrsz-ú ingatlanból,
· III/3. alatt vezetékjog 2 m2 területre az MVM DÉMÁSZ Áramhálózati Kft. (címe: 6724 Szeged, Pulz utca 44.) jogosult javára - Eng. szám: VM-034/2010. - (bejegyző határozat száma: 43024/2010.08.10.),
· III/5. alatt a 31715/2/2019.02.11. sz. bejegyző határozat alapján 14 m2 nagyságú terület lejegyezve és beolvasztva a 3003 hrsz-ú ingatlan területébe elbirtoklás jogcímén a 16/415/2018. számú változási vázrajz szerint, így a földrészlet terület 1071 m2-ről 1057 m2-re változtatva,
· III/6. alatt telekalakítási eljárás megindítása (ügyszám: 805024/2026) Kiskőrös Város Önkormányzata által (bejegyző határozat száma: INYER/2026/173943/3 2026.02.10. 09:37:57).

4.2. Kiskőrös, belterület 3006 hrsz.
· III/8. alatt épület lebontása a Bács-Kiskun Vármegyei Kormányhivatal Építésügyi és Örökségvédelmi Főosztály BK/ETDR/4188-2/2025. számú határozata alapján, változás keletkezésének időpontja: 2025.07.18. (bejegyző határozat száma: INYER/2025/159556/3 2025.07.18. 00:00:00),
· III/9. alatt telekalakítási eljárás megindítása (ügyszám: 805024/2026) Kiskőrös Város Önkormányzata által (bejegyző határozat száma: INYER/2026/173943/3 2026.02.10. 09:37:57).

4.3. Kiskőrös, belterület 3010 hrsz.
· III/2. alatt vétel jogcímén 54 m2 beolvasztva a 2996 hrsz. területébe (bejegyző határozat száma: 30695/2002.01.22.),
· III/3. alatt vezetékjog 646 m2 területre - Eng. szám: VM-034/2010. - az MVM DÉMÁSZ Áramhálózati Kft. (címe: 6724 Szeged, Pulz utca 44.) jogosult javára (bejegyző határozat száma: 43025/2010.08.10.),
· III/4. alatt telekalakítási eljárás megindítása (ügyszám: 805024/2026) Kiskőrös Város Önkormányzata által (bejegyző határozat száma: INYER/2026/173943/3 2026.02.10. 09:37:57).

Felek szavatosságot vállalnak azért, hogy az Ingatlanok a fent megjelölteken kívül per- igény- és tehermentesek, továbbá szavatolják azt, hogy harmadik személynek olyan jogot nem engednek, illetve engedtek, amely a másik fél korlátozásmentes tulajdonszerzését és birtokba lépését akadályozná. Felek megállapítják, hogy jelen szerződés megkötésének nincs akadálya.

II. TELEKHATÁR-RENDEZÉS

1. Tulajdonos IV. megbízásából az AZIMUT Földmérő Kft. (6200 Kiskőrös, Petőfi tér 9. I. 15.) változási vázrajzot készített 168/2025 munkaszám alatt, mely változási vázrajz feltünteti a jelen telekhatár-rendezéssel létrejövő ingatlanokat a kialakítást követő térmértékkel. A változási vázrajzot a Bács-Kiskun Vármegyei Kormányhivatal Földhivatali Főosztálya Földhivatali Osztály 5. (Kiskőrös) 2026. február 25. napján 553/515/2025 szám alatt záradékolta, és 2026. február 23. napján 805024/5/2026.02.09. ügyszámon engedélyezte.

2. [bookmark: _Hlk136956294]Felek megállapodnak abban, és feltétlen és visszavonhatatlan hozzájárulásukat adják ahhoz, hogy a változási vázrajz szerinti telekalakítás eredményeként az alábbi ingatlanok jöjjenek létre:
2.1.  A Kiskőrös, belterület 2996 hrsz. alatt nyilvántartott, kivett / lakóház, udvar megjelölésű, 1079 m2 területű ingatlan, amely Tulajdonos I. 1057/2158 arányú, Tulajdonos II. 1057/2158 arányú, és Tulajdonos IV. 44/2158 arányú közös tulajdonát képezi telekalakítás jogcímén. Az ingatlant változatlanul terheli az I/4/4.1. pontban rögzített vezetékjog.
valamint
2.2.  A Kiskőrös, belterület 3006 hrsz. alatt nyilvántartott, kivett / beépítetlen terület megjelölésű, 980 m2 területű ingatlan, amely Tulajdonos III. 1/1 arányú kizárólagos tulajdonát képezi telekalakítás jogcímén. 
valamint
2.3.  A Kiskőrös, belterület 3010 hrsz. alatt nyilvántartott, kivett / közterület megjelölésű, 2666 m2 területű ingatlan, amely Tulajdonos III. 84/2666 arányú és Tulajdonos IV. 2582/2666 arányú közös tulajdonát képezi telekalakítás jogcímén. Az ingatlant változatlanul terheli az I/4/4.3. pontban rögzített vezetékjog.

III. ADÁSVÉTELI SZERZŐDÉS, A TULAJDONJOG ÁTRUHÁZÁSA

1. Szerződő felek a telekalakítás eredményeként kialakuló osztatlan közös tulajdont megszüntetik a Kiskőrös, belterület 2996 hrsz -ú és Kiskőrös, belterület 3010 hrsz-ú ingatlanban a jelen pontban rögzítettek szerint.

2. Tulajdonos I. és Tulajdonos II. a Kiskőrös, belterület 2996 hrsz. alatt nyilvántartott, kivett / lakóház, udvar megjelölésű, 1079 m2 területű ingatlanban Tulajdonos IV. 44/2158 arányú tulajdoni hányadának ellenértékeként 660.000,- Ft, azaz Hatszázhatvanezer forint megfizetésére kötelesek egyetemlegesen Tulajdonos IV. részére, Tulajdonos IV. ………………………………………. számú bankszámlájára utalással. 

Tulajdonos IV. a Kiskőrös, belterület 2996 hrsz. alatt nyilvántartott, kivett / lakóház, udvar megjelölésű, 1079 m2 területű ingatlan 22/2158 arányú tulajdoni hányadát eladja Tulajdonos I-nek és 22/2158 arányú tulajdoni hányadát eladja Tulajdonos II-nek, teljes egészében, valamennyi törvényes és természetes tartozékával és alkatrészével együtt. Tulajdonos I. és Tulajdonos II. a Kiskőrös, belterület 2996 hrsz-ú ingatlan mindösszesen 44/2158 arányú tulajdoni hányadát teljes egészében, valamennyi törvényes és természetes tartozékával és alkotórészével együtt jelen szerződéssel Tulajdonos IV-től megvásárolják, és nyilatkoznak, hogy a tulajdoni hányad elhelyezkedésével, állapotával, állagával tisztában vannak, és ezek ismeretében kötik meg jelen szerződést. 

Tulajdonos IV. a 660.000,- Ft, azaz Hatszázhatvanezer forint megfizetését jelen szerződés aláírásával is elismeri és nyugtázza, és nyilatkozik, hogy Tulajdonos I. és Tulajdonos II. -vel szemben a Kiskőrös, belterület 2996 hrsz. alatt nyilvántartott ingatlannal összefüggésben további igénye, követelése nincs.

3. Tulajdonos III. mint ajándékozó, Tulajdonos IV., mint megajándékozott részére ajándékba adja a jelen szerződés II/2.3. pontjában megjelölt, a telekalakítással létrejött Kiskőrös, belterület 3010 hrsz. alatt nyilvántartott, kivett / közterület megjelölésű, 2666 m2 területű ingatlan 84/2666 arányú tulajdoni hányadát. 

Megajándékozott Tulajdonos IV. a Kiskőrös, belterület 3010 hrsz. alatt nyilvántartott, kivett / közterület megjelölésű, 2666 m2 területű ingatlan 84/2666 arányú tulajdoni hányadát köszönettel elfogadja. Tulajdonos IV. a jelen szerződés tárgyát képező ingatlanrészt megtekintett és ismert állapotban szerzi meg. Tulajdonos IV. nyilatkozik, hogy az ajándékozással érintett tulajdoni hányadot településfejlesztés céljára szerzi meg.

[bookmark: _Hlk93420605]Tulajdonos III. és Tulajdonos IV. az ajándékozással érintett, Kiskőrös, belterület 3010 hrsz. alatt nyilvántartott, kivett / közterület megjelölésű, 2666 m2 területű ingatlan 84/2666 arányú tulajdoni hányadának forgalmi értékét 2.520.000,- Ft összegben állapítják meg. Felek rögzítik, hogy a tulajdonszerzés jogcímére (ajándékozás) tekintettel Tulajdonos IV.  ellenérték fizetésére nem köteles az ingatlanrész megszerzésével kapcsolatban, az ingyenesen történik.

4. Tulajdonos IV. szavatosságot vállal azért, hogy a III/2. pontban rögzített tulajdoni hányadok per-, igény- és tehermentesek – a vezetékjogokon kívül –, azok kizárólagos tulajdonát képezik, és jogosult azokkal rendelkezni. Tulajdonos IV.  nyilatkozik továbbá, hogy harmadik személynek olyan jogot nem engedett, harmadik személynek olyan joga nem áll fenn a III/2. pontban rögzített tulajdoni hányadokra vonatkozóan, amely a szerző fél korlátozásmentes tulajdonszerzését megakadályozná, befolyásolná.
[bookmark: _Hlk14690272]
Szerződést kötő felek rögzítik, hogy a jelen szerződésben írt vételárat a piaci és értékviszonyokkal arányban állónak tekintik, így jelen okirat aláírásával lemondanak a szerződés feltűnő értékaránytalanság jogcímén történő megtámadási jogukról. 

5. Tulajdonos III. szavatosságot vállal azért, hogy a III/3. pontban rögzített tulajdoni hányadok per-, igény- és tehermentesek – a vezetékjogokon kívül –, azok kizárólagos tulajdonát képezik, és jogosult azokkal rendelkezni. Tulajdonos III.  nyilatkozik továbbá, hogy harmadik személynek olyan jogot nem engedett, harmadik személynek olyan joga nem áll fenn a III/3. pontban rögzített tulajdoni hányadokra vonatkozóan, amely a szerző fél korlátozásmentes tulajdonszerzését megakadályozná, befolyásolná.

6. Szerződő felek rögzítik, hogy a tulajdoni hányadnak megfelelő terület birtokbaadása jelen szerződéssel egyidejűleg megtörtént.

IV. TULAJDONJOG ÁTSZÁLLÁSA

1. Felek jelen szerződés aláírásával feltétlen és visszavonhatatlan hozzájárulásukat adják az alábbiak szerinti telekhatár-rendezéshez, a mellékelt változási vázrajzban foglaltak szerint, valamint a jelen szerződésben foglalt adásvételre ill. ajándékozásra tekintettel az alábbiak ingatlan nyilvántartási bejegyzéséhez: 
1.1. Kialakuljon a Kiskőrös, belterület 2996 hrsz. alatt nyilvántartott, kivett / lakóház, udvar megjelölésű, 1079 m2 területű ingatlan, amely Tulajdonos I. és Tulajdonos II. ½ - ½ arányú közös tulajdonát képezi adásvétel és telekalakítás jogcímén. Az ingatlant terheli:
- vezetékjog 2 m2 területre az MVM DÉMÁSZ Áramhálózati Kft. (címe: 6724 Szeged, Pulz utca 44.) jogosult javára, Eng. szám: VM-034/2010.
valamint
1.2. Kialakuljon a Kiskőrös, belterület 3006 hrsz. alatt nyilvántartott, kivett / beépítetlen terület megjelölésű, 980 m2 területű ingatlan, amely Tulajdonos III. 1/1 arányú kizárólagos tulajdonát képezi telekalakítás jogcímén.
valamint
1.3. Kialakuljon a Kiskőrös, belterület 3010 hrsz. alatt nyilvántartott, kivett / közterület megjelölésű, 2666 m2 területű ingatlan, amely Tulajdonos IV. 1/1 arányú kizárólagos tulajdonát képezi ajándékozás és telekalakítás jogcímén. Az ingatlant terheli:
- vezetékjog 646 m2 területre az MVM DÉMÁSZ Áramhálózati Kft. (címe: 6724 Szeged, Pulz utca 44.) jogosult javára, Eng. szám: VM-034/2010.

V. VEGYES RENDELKEZÉSEK

1. Jelen szerződés mellékletét képezi Kiskőrös Város Önkormányzatának a ………. sz. képviselő-testületi határozata, mely jelen szerződés megkötését jóváhagyta, és felhatalmazta Tulajdonos IV. képviseletében eljáró polgármestert a szerződés megkötésére – az Nftv-ben foglalt feltételekkel -.

2. Tulajdonos I. és Tulajdonos II. nyilatkoznak, hogy cselekvőképes, nagykorú, magyar állampolgárok. Tulajdonos III. képviselője kijelenti, hogy Tulajdonos III. Magyarországon nyilvántartásba vett gazdasági társaság, mely nem áll csődeljárás, felszámolási eljárás vagy végelszámolás hatálya alatt, és képviselője jogosult jelen szerződés megkötésére. Tulajdonos IV. képviselője kijelenti, hogy Tulajdonos IV. Magyarországon bejegyzett önkormányzat, képviseleti jogosultsága pedig a mai napon is fennáll. Felek nyilatkoznak, hogy szerződéskötési, valamint tulajdonszerzési korlátozás vagy tilalom hatálya alatt nem állnak. 

3. Felek tudomásul veszik, hogy a jelen adásvételi szerződés megkötésével, a tulajdonosváltozásnak az ingatlan-nyilvántartásba való bejegyzésével kapcsolatos költségei Tulajdonos I-et, II-őt és Tulajdonos IV-t terhelik.

4. Felek megállapítják, hogy az 1990. évi XCIII. tv. 5. § (1) bek. b) pontja alapján (teljes személyes illetékmentességben részesülnek a helyi önkormányzatok) Tulajdonos IV. tulajdonszerzése mentes a visszterhes vagyonszerzési illeték alól.  Tulajdonos I. és Tulajdonos II. nyilatkoznak, hogy tudomással bírnak arról, hogy jelen szerződéssel kapcsolatban visszterhes vagyonátruházási illetékfizetési kötelezettségük keletkezik, erre vonatkozó ügyvédi tájékoztatást okiratszerkesztő ügyvédtől megkapták.

5. Szerződést kötő felek nyilatkoznak, hogy jelen szerződés rendelkezései szerződéses akaratuknak mindenben megfelelnek, így azt ügyvédi tényvázlatként is aláírják. 

6. A Felek megbízzák és meghatalmazzák Csvila Ügyvédi Irodát (Székhelye: 6722 Szeged, Kálvária sgt. 19.; Eljáró ügyvéd: Dr. Csvila István; KASZ 36058615) a jelen szerződés elkészítésével, valamint Tulajdonosok tulajdonjogának bejegyzésével és a telekalakítás átvezetésével kapcsolatosan, a Bács-Kiskun Vármegyei Kormányhivatal Földhivatali Főosztály Földhivatali Osztály 5. (Kiskőrös) előtti földhivatali eljárásban, és azzal összefüggésben minden más eljárásban a jogi képviselet ellátásával (a B400e adatlap benyújtására is kiterjedően) az ügyvédi tevékenységről szóló 2017. évi LXXVIII. törvény alapján (a továbbiakban Okiratszerkesztő ügyvéd), mely megbízást és meghatalmazást az ügyvédi iroda jelen okirat eljáró okiratszerkesztő ügyvéd által történő ellenjegyzésével elfogadja.

7. Felek kötelezettséget vállalnak az együttműködésre. Amennyiben jelen szerződés széljegyzését, a tulajdonosváltozás bejegyzését az illetékes földhivatali osztály megtagadja, úgy Felek kötelezettséget vállalnak a jelen szerződés ennek megfelelő módosítására – annak lényeges tartalmi elemeit nem érintően. A szerződés egyes rendelkezéseinek érvénytelensége az egész szerződést nem teszi érvénytelenné. 

8. Felek tudomásul veszik, hogy az okiratszerkesztő ügyvéd a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény, az ügyvédi tevékenységről szóló 2017. évi LXXVIII. törvény, valamint a Magyar Ügyvédi Kamara és a Szegedi Ügyvédi Kamara mindenkor hatályos szabályzatai alapján irodája ügyfeleit ellenőrizni köteles.

9. Ezen ellenőrzés során az ügyvéd köteles a megbízók által rendelkezésére bocsátott azonosításra alkalmas okiratokról másolatot készíteni és amennyiben ezt szükségesnek látja, az adatokat az IM, illetőleg a Belügyminisztérium által működtetett rendszeren keresztül ellenőrizni. Szerződő felek tudomásul veszik azt is, hogy amennyiben az ellenőrzéshez nem járulnak hozzá, úgy az ügyvéd a közreműködését megtagadni köteles. Szerződő felek jelen okirat aláírásával a szükséges ellenőrzéshez és személyes okmányaik fénymásolásához külön is hozzájárulnak.

10. Jelen szerződés a felek írásban módosíthatják. 

11. A jelen szerződésben nem szabályozott kérdések tekintetében a 2013. évi V. tv. (Polgári Törvénykönyv) rendelkezései az irányadóak.

Felek a jelen szerződést elolvasást követően, mint akaratukkal mindenben megegyezőt, helybenhagyólag írják alá. 

Kiskőrös, 2026. május ....

	




	……………………………………..
Kiss Jánosné
születési név: Haszilló Erzsébet Ágnes
Tulajdonos I.

	……………………………………..
Kiss János
Tulajdonos II.







	……………………………………..
Architect Line Studio Korlátolt Felelősségű Társaság 
Képv.: Aczél István ügyvezető
Tulajdonos III.

	……………………………………..
Kiskőrös Város Önkormányzata
képv.: Domonyi László Mihály polgármester
Tulajdonos IV.






Dr. Csvila István ügyvéd (Csvila Ügyvédi Iroda, 6722 Szeged, Kálvária sgt. 19., KASZ szám: 36058615) ellenjegyzem Kiskőrösön, 2026. május .... napján:




Kiskőrös Város Önkormányzata Képviselő-Testületének az önkormányzati vagyonról, a vagyon hasznosításáról szóló 26/2012. (XII. 19.) Önk. rendelet 11. § (2) bek. alapján ellenjegyzem Kiskőrösön, 2026. május ... napján: 



.......................................................................
Dr. Turán Csaba
Jegyző


Pénzügyileg ellenjegyzem Kiskőrösön, 2026. május ... napján:
                                                           

                                        

.......................................................................
Molnár Éva
pénzügyi osztályvezető



